ജനറല് നഴ്സിംഗ് കോഴ്സില് പ്രവേശനം അപേക്ഷിക്കാം ആരോഗ്യ വകുപ്പിന് കീഴില് പ്രവര്ത്തിക്കുന്ന 15 സര്ക്കാര് നേഴ്സിംഗ് സ്ക്കൂളുകളില് ജനറല് നേഴ്സിംഗ് കോഴ്സില് ഫിസിക്സ്, കെമിസ്ട്രി, ബയോളജി, ഐശ്ചിക വിഷയമായെടുത്ത് 40 ശതമാനം മാര്ക്കോടെ പ്ലസ്ടു അഥവാ തത്തുല്യ പരീക്ഷ പാസ്സായവരില് നിന്ന് അപേക്ഷ ക്ഷണിച്ചു. എസ്.സിഎസ്.ടി വിഭാഗത്തിലുള്ള അപേക്ഷകര്ക്ക് പാസ്സ് മാര്ക്ക് മതി. സയന്സ് വിഷയങ്ങള് പഠിച്ച അപേക്ഷകരുടെ അഭാവത്തില് മറ്റുള്ളവരേയും പരിഗണിക്കും. 14 ജില്ലകളിലായി 365 സീറ്റുകളാണ് ഉള്ളത്. ഇതില് 20 ശതമാനം സീറ്റുകള് ആണ്കുട്ടികള്ക്കായി സംവരണം ചെയ്തിരിക്കുന്നു. അപേക്ഷകര്ക്ക് 2021 ഡിസംബര് 31ന് 17 വയസ്സില് കുറയുവാനോ 27 വയസ്സില് കൂടുവാനോ പാടില്ല. പിന്നാക്ക സമുദായക്കാര്ക്ക് മൂന്ന് വര്ഷവും പട്ടികജാതിപട്ടികവര്ഗ്ഗക്കാര്ക്ക് അഞ്ച് വര്ഷവും ഉയര്ന്ന പ്രായപരിധിയില് ഇളവ് അനുവദിക്കും. അപേക്ഷാഫോമും, പ്രോസ്പെക്ടസും www.dhskerala.gov.in ല് ലഭ്യമാണ്. അപേക്ഷാഫീസ് പട്ടികജാതി പട്ടികവര്ഗ്ഗക്കാര്ക്ക് 75 രൂപയും മറ്റുള്ള വിഭാഗത്തിന് 250 രൂപയുമാണ്. പൂരിപ്പിച്ച അപേക്ഷകള് അതാത് ജില്ലയിലെ നഴ്സിംഗ് സ്ക്കൂള് പ്രിന്സിപ്പലിന് 14ന് വൈകുന്നേരം അഞ്ച് മണിക്കകം ലഭിക്കണം. കൂടുതല് വിവരങ്ങള് ജില്ലാമെഡിക്കല് ആഫീസ്, നഴ്സിംഗ് സ്ക്കൂളുകള് എന്നിവിടങ്ങളില് പ്രവര്ത്തി ദിവസങ്ങളില് ലഭിക്കും. The post ജനറല് നഴ്സിംഗ് കോഴ്സില് പ്രവേശനം അപേക്ഷിക്കാം first appeared on MalayalamExpressOnline.